تورکیه یونانیستان ساوونما ناظیری‌نین فرانسا ایله ساوونما موقاویله‌سی‌نین دنیز یئتکی ساحه‌لرینی ده احاته ائتدیگینه دایر آچیقلاماسینا رئاکسیا وئردی.
خاریجی ایشلر ناظیرلیگی‌نین سؤزچوسو سفیر تانژو بیلگیچ یازی‌لی آچیقلاماسیندا یونانیستانین "ماکسیموم دنیز یئتکی ساحه‌سی و هاوا مکانی" ادعا‌لاری‌نین اولوسلار آراسی حقوقا ضد اولدوغونو ایفاده ائدیب.
تانژو بیلگیچ آچیقلاماسیندا بون‌لاری دئییب:
"یونانیستانین اولوسلار آراسی توپلوم طرفیندن ده سورغو-سوال ائدیلن بو ادعا‌لارینی ناتو-یا ضرر وئره‌جک شکیلده تورکیه علیهینه ایکی طرف‌لی حربی اتفاق‌لار قورا‌راق بیزه قبول ائدیره بیله جگینی دوشونمه‌سی بوش بیر خیال‌دیر. بئله بوش جهدلر اگه، آغ دنیزینده هم اؤز حاق‌لاریمیزی، هم ده قوزیی قیبریس تورک جمهوریتی‌نین حاق‌لارینی قوروماق مسئله سینده‌کی قرارلی موضعیمیزی داها دا گوجلندیره‌جک‌دیر"
تانژو بیلگیچ یونانیستانین امکداش‌لیق عوضینه سیلاحلانما، تورکیه-نی تجرید و یادلاشما سیاستی‌نین اؤزونه و عضو اولدوغو آوروپا بیرلیگینه ضرروئرجگی، بولگه سل باریش و ثابت‌لیگی تهدید ائدن پروبلئم‌لی بیر سیاست اولدوغونو وورغولاییب.
